वही, गौरतलब है कि कंपनी ने यहां बार्कलेज सेंटर में इस फोन का अनावरण किया. भारतीय बाजार में इसके इस महीने के अंत तक आने की उम्मीद है. कंपनी ने चुनिंदा बाजारों में इसे 24 अगस्त 2018 से उपलब्ध कराने की घोषणा की है. भारत में यह मिडनाइट ब्लैक, ओशन ब्लू और मेटलिक कॉपर रंग में उपलब्ध होगा. भारती एयरटेल ने एक अलग बयान में कहा कि 128 जीबी वाले नोट 9 को उसके ऑनलाइन स्टोर से खरीदा जा सकेगा. इसके लिए प्री-ऑर्डर 11 अगस्त से बुक किया जा सकता है. इसकी आपूर्ति 22 अगस्त, 2018 से शुरू होगी.